stanford-oval/wikipedia huggingface dataset:
Karl Koch (kasvitieteilijä)
Elämäkerta

Karl Koch syntyi 6. kesäkuuta 1809 Ettersburgissa lähellä Weimaria, joka oli tuolloin osa Saksi-Weimarin herttuakuntaa. Hän opiskeli Jenan ja Würzburgin yliopistoissa ja opetti edellisessä yksityisopettajana vuodesta 1834. Vuonna 1836 hänestä tuli apulaisprofessori. Koch teki tutkimusmatkan Etelä-Venäjälle vuosina 1836-38 ja toisen 1843-44. Toisen matkan, jolla hän vieraili myös Vähässä-Aasiassa, Armeniassa, Kaspianmerellä ja Kaukasuksen vuoristossa, tulos oli vuonna 1846 julkaistu teos Wanderungen im Oriente, während der Jahre 1843 und 1844.
Toisen matkansa jälkeen Koch siirtyi Berliinin yliopistoon vuonna 1847, missä hänet myöhemmin nimitettiin apulaisprofessoriksi. Vuoden 1849 alussa hän siirtyi Berliinin kasvitieteelliseen puutarhaan. Samana vuonna hänestä tuli Berliinin puutarhanhoitoyhdistyksen (Verein zur Beförderung des Gartenbau, Preussin valtion laitos) pääsihteeri, jossa virassa hän toimi vuoteen 1872. Hän julkaisi vuosina 1858–1872 yhdistyksen aikakauslehteä nimeltä Wochenschrift für Gärtnerei und Pflanzenkunde. Vuonna 1859 hänet nimitettiin Berliinin maatalousakatemian professoriksi. Koch kuoli Berliinissä 25. toukokuuta 1879.
Kochin virallista auktorilyhennettä K.Koch käytetään henkilöstä kasvitieteellisen nimen yhteydessä.
Teokset

Jo mainittujen matkakertomusten lisäksi Koch kirjoitti mm. kirjat "Reise durch Russland nach dem kaukasischen Isthmus" (Matka Venäjän ja Kaukasian kannaksen läpi, Stuttgart, 1842–43), "Fährtenabdrücke im bunten Sandstein" (yhdessä Ernst Erhard Schmidin kanssa, 1841), "Hortus dendrologicus" (Berliini, 1853–54), "Dendrologie" (Erlangen, 1869–72) ja monia muita. Dendrologie oli kaksiosainen tutkimusretkien tuloksena syntynyt tutkielma puulajeista; teoksen todettiin kuitenkin myöhemmin kärsivän puutteista niin yleisessä jaottelussa kuin tiettyjen lajien erottelussakin.
Käännös suomeksi
Kfar Uriyya

| Kfar Uriyya |
| --- | --- |
 Paikallista maisemaa.
 Kfar Uriyya
 Koordinaatit: 31°47′37″N, 34°56′54″E 
Valtio:  Israel
Hallintoalue:  Jerusalem
Väkiluku (2018):  924
Infobox OKVirheellinen NIMI-arvo: 
Kfar Uriyya (hepr. ‏כפר אוריה‎) on mošav Jerusalemin hallintoalueella Israelissa. Sen asukasluku oli vuoden 2018 lopussa 924.
Maantiede

Kfar Uriyya sijaitsee Israelissa noin 10 kilometrin päässä Bet Shemeshin kaupungista luoteeseen.
Historia

Kfar Uriyyan nykyinen nimi on juonnettu arabialaisesta nimestä Kafuriyya, joka itsessään on johdettu "leijonan luolaa" tarkoittavasta heprean kielisestä termistä Kefar Aryeh. Lähellä sijaitsi myös arabiankielinen paikka Khirbat al-Assad. eli samoin leijonan luola. Alueella on muinaisten hautojen ja rakennusen jäänteitä.
Nykyinen Kfar Uriyya ostettiin vuonna 1909 ja paikanpäälle tuli maanviljelijöitä vuonna 1912. Hyvien vedenlähteiden ja kulkureittien puute hidasti kuitenkin merkittävästi paikan kehittymistä. Se hylättiin kokonaan arabien kapinoidessa vuoden 1929 levottomuuksien aikana.
Vuonna 1943 paikalle muutti joitakin Kurdistanin juutalaisia, jotka olivat aiemmin toimineet kiviseppinä Jerusalemissa. Paikka tyhjeni jälleen, kun sen asukkaat evakuoitiin Israelin itsenäisyyssodan aikana. Vuonna 1949 aukesi Bulgarian juutalaisten perustama mošav. Tuolloin oli rakennettu viimein myös maantieyhteys Jerusalemiin ja 1950-luvulla löydettiin myös suuret pohjavesiesiintymät.
Väestö

Kfar Uriyyan asukasluku vuoden 2018 lopussa oli 924. Vuonna 2002 vastaava lukema oli 416 ja vuonna 1968 255.
Ensimmäisten siirtolaisten asuttama rakennus.
Enija Anna Vaivode

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. joulukuuta 1993 (ikä 30)
Syntymäpaikka: Kalngale,  Latvia
Pelipaikka: Maalivahti
Seura
Seura:  SC 13 Bad Neuenahr
Seurat
| Vuodet | Seura | O | (M) |
| 2010–2011 |  FK Liepājas Metalurgs | – | (–) |
| 2011–2012 |  Union Berlin | 0 | (0) |
| 2012 |  Skonto FK | – | (–) |
| 2013 |  GBK | 22 | (0) |
| 2014– |  SC 13 Bad Neuenahr |  |  |
Maajoukkue
| 2011– |  Latvia | 5 | (0) |
 Seurajoukkueuran tilastot kattavat vain kansalliset sarjat, päivitetty 7. maaliskuuta 2014.  Maajoukkueuran tilastot päivitetty 19. huhtikuuta 2013.
Enija Anna Vaivode (s. 28. joulukuuta 1993) on latvialainen jalkapalloilija, joka edustaa Saksan 2. Bundesliigassa pelaavaa SC 13 Bad Neuenahria.
Vaivode on aikaisemmin pelannut kotimaansa lisäksi myös Suomessa, jossa hän esiintyi vuonna 2013 Naisten Liigassa GBK:n riveissä. Latvian naisten maajoukkueessa Vaivode teki debyyttinsä maaliskuussa 2011 Liettuaa vastaan.
Enipeus

Enipeus (m.kreik. Ἐνιπεύς) oli kreikkalaisessa mytologiassa jokijumala, Okeanoksen ja Tethyksen poika.
Enipeukseen rakastui kuolevainen nainen nimeltään Tyro, joka oli naimisissa Kretheus-nimisen miehen kanssa. Tyron yrityksistä huolimatta Enipeus torjui tämän lähentelyt toistuvasti. Eräänä päivänä Poseidon kuitenkin iski silmänsä Tyroon ja tekeytyi Enipeukseksi tyydyttääkseen mielihalunsa. Tästä suhteesta syntyivät kaksoispojat Pelias ja Neleus.
Enipeus-joki (nykyinen Enipéas) sijaitsi Thessaliassa, ja sillä oli suuri merkitys Farsaloksen taistelussa.
Eblan kieli

Ebla on kuollut seemiläinen kieli, jota puhuttiin Eblan kaupungissa, nykyisen Syyrian alueella 2000-luvulla eaa. Ebla oli läheistä sukua akkadin kielelle.
Ebla oli ensimmäinen kirjoitettu seemiläinen kieli.
David McCallum

| David McCallum |
| --- | --- |
 David McCallum vuonna 1982.
Henkilötiedot
Koko nimi:  David Keith McCallum
Syntynyt: 19. syyskuuta 1933 Glasgow, Skotlanti, Yhdistynyt kuningaskunta
Kuollut: 25. syyskuuta 2023 (90 vuotta) New York, New York, Yhdysvallat
Näyttelijä
Aktiivisena:  1957–2023
Merkittävät roolit:  Illya Kuryakin (Napoleon Solo) Dr. Daniel Westin (Näkymätön mies) Steel (Safiiri ja Teräs) Walter Thornhill (Sydämen sivistystä) Donald ”Ducky” Mallard (NCIS Rikostutkijat) Eric Ashley-Pitt (Suuri pakoretki)
Palkinnot
 Laurel Award (1966) 
Aiheesta muualla
IMDb 
Elonet
David Keith McCallum (19. syyskuuta 1933 Glasgow – 25. syyskuuta 2023 New York) oli brittiläinen näyttelijä, joka esiintyi useissa elokuvissa ja tv-sarjoissa 1950-luvun lopulta alkaen kuolemaansa saakka.
Ura

McCallumin tunnetuimpia roolihahmoja on agentti Illya Kuryakin sarjassa Napoleon Solo. 1970-luvulla hän näytteli toisen maailmansodan aikaan sijoittuneessa vankileiridraamassa Colditz ja sarjassa Näkymätön mies. 1980-luvulla hänet nähtiin suositussa mysteerisarjassa Safiiri ja Teräs yhdessä Joanna Lumleyn kanssa.
Vuosina 2003–2023 McCallum esiintyi televisiosarjassa NCIS Rikostutkijat kuolinsyyntutkija Ducky Mallardin roolissa, jota hän aiemmin esitti myös sarjassa Kunnian miehet.
McCallum esiintyi myös teatteriproduktioissa.
Aiheesta muualla

Kuvia tai muita tiedostoja aiheesta David McCallum Wikimedia Commonsissa
Chandni

| Chandni |
| --- | --- |

Ohjaaja:  Yash Chopra
Käsikirjoittaja:  Kamna Chandra Umesh Kalbagh Arun Kaul Sagar Sarhadi
Tuottaja:  Yash Chopra
Säveltäjä:  Shiv-Hari
Kuvaaja:  Manmohan Singh
Leikkaaja:  Keshav Naidu
Pukusuunnittelija:  Bhanu Athaiya Leena Daru (käännä suomeksi) Neeta Lulla
Koreografi:  Saroj Khan
Pääosat:  Sridevi Rishi Kapoor Vinod Khanna
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  14. syyskuuta 1989
Kesto:  187 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Chandni (suomeksi ”Kuutamo”) on intialainen hindinkielinen romanttinen draamaelokuva vuodelta 1989. Sen on ohjannut Yash Chopra ja päärooleja näyttelevät Sridevi, Rishi Kapoor ja Vinod Khanna.
Elokuva saavutti suuren suosion ja varmisti Sridevin aseman yhtenä 1980-luvun johtavana näyttelijättärenä. Se elvytti Yash Chopran pitkään laskusuunnassa olleen uran ja toi nostetta myös Rishi Kapoorin hiipuvalle uralle. Sridevin elokuvassa käyttämistä valkeista asuista tuli varsin suosittuja. Elokuvaa kuvattiin Sveitsissä, mikä teki siitä suositun matkakohteen intialaisille.
Chandni voitti parhaan populaarielokuvan National Film Awards -palkinnon ja parhaan kuvauksen Filmfare Awards -palkinnon.
Juoni

Rohit Gupta (Rishi Kapoor) osallistuu sisarensa häihin ja tapaa kauniin Chandni Mathurin (Sridevi). Hän rakastuu tähän ensisilmäyksellä. He tapailevat ja lopulta kihlautuvat, vaikka Rohitin perhe ei pidä Chandnista heidän sosiaalisen asemansa suurten erojen vuoksi. Eräänä päivänä Rohit haluaa yllättää Chandnin ja pyytää tätä odottamaan häntä terassilla. Sitten iltapäivän hiljaisuus murtuu helikopterin jylinään, josta hymyilevä Rohit näyttää hukuttavan Chandnin punaisiin ruusun terälehtiin. Viiden minuutin ilon jälkeen Rohit katoaa ja Chandnin ympäröi hiljaisuus. Saavuttuaan kotiin Rohitin perhe kertoo hänelle, että tämä on sairaalassa. Chandni rientää välittömästi sairaalan teho-osastolle, johon Rohit otetaan. Rohitin perhe tervehtii Chandnia kylmästi ja syyttää häntä onnettomuudesta, joka on halvaannuttanut Rohitin kehon oikean puolen. Rohit tajuaa, että hän ei pystyisi täyttämään hyvän aviomiehen velvollisuuksia, ja päättää päästää Chandnin menemään.
Sydän särkyneenä Chandni muuttaa Bombayhin. Hän alkaa työskennellä matkatoimistossa, jonka johtaja on komea ja viehättävä leski Lalit Khanna (Vinod Khanna). Hitaasti Lalitille kehittyy tunteita Chandnia kohtaan ja hän vakuuttaa tämän menemään kanssaan naimisiin, vaikka tämä on aluksi epäröivä. Kaksi vuotta myöhemmin Chandni suostuu lopulta naimisiin Lalitin kanssa ja tapaa tämän äidin Latan (Waheeda Rehman), joka on iloinen saadessaan Chandnista miniänsä.
Sveitsin-matkalla Lalit tapaa Rohitin, joka saa hoitoa ammattiterapeuteilta ja lääkäreiltä. Pystyessään nyt seisomaan, Rohit lopulta ystävystyy Lalitin kanssa ja he jakavat rakkaustarinansa tietämättä, että rakastavat samaa naista. Palattuaan Intiaan Rohit ilmestyy eräänä iltana tapaamaan Lalitia. Chandni avaa oven ja he ovat iloisia nähdessään toisensa. Chandnin hämmästykseksi Rohit paljastaa, ettei hän ole enää pyörätuolissa. He joutuvat tunteiden valtaan ja Rohit tarttuu tilaisuuteen kosia häntä. Chandni kertoo hänelle, että on jatkanut elämäänsä ja sitoutunut Lalitiin, Rohitin suureksi harmiksi. Vihastuneena Chandni kyseenalaistaa Rohitin perheen käytöksen häntä kohtaan. Rohit lähtee pois. Lalit kutsuu Rohitin häihinsä heidän ystävystyessään. Kaikissa myöhemmissä seremonioissa Rohit ja Chandni teeskentelevät muukalaisia säästääkseen Lalitin tunteita.
Hääpäivänä Rohit juo vähän liikaa turruttaakseen Chandnin menettämisen tuskan. Hän mutisee ja kompastuu alas portaita pitkin. Nähdessään tämän Chandni ei voi enää pidätellä itseään ja huutaa pelastamaan Rohitin. Hän halaa tätä ja alkaa itkeä. Lalit tajuaa, että Chandni on Rohitin rakastettu. Rohit viedään sairaalaan. Hän saa terveytensä takaisin ja Chandni suostuu menemään naimisiin hänen kanssaan, kun Lalit uhraa rakkautensa. Lalit ja Lata jakavat lyhyen surullisen hetken, kun Rohit ja Chandni menevät naimisiin ja elävät onnellisina.
Näyttelijät

| 0 | 1 | 2 |
| --- | --- | --- |
|  Sridevi  | … |  Chandni Mathur   |
|  Rishi Kapoor  | … |  Rohit Gupta   |
|  Vinod Khanna  | … |  Lalit Khanna   |
|  Waheeda Rehman  | … |  Lata Khanna   |
|  Sushma Seth  | … |  Armani Gupta   |
|  Anupam Kher  | … |  Ramesh   |
|  Juhi Chawla  | … |  Devika   |
Musiikki

Elokuvan musiikin sävelsivät Shiv Kumar Sharma ja Hariprasad Chaurasia, jotka tunnetaan yhdessä nimellä Shiv-Hari. Sanoitukset teki Anand Bakshi.
Musiikki > Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Mere Haathon Mein” | Lata Mangeshkar | 05.34 |  |  |  |  |  |  |
| 2. | ”Mehbooba” | Lata Mangeshkar, Vinod Rathod | 04.53 |  |  |  |  |  |  |
| 3. | ”Main Sasural Nahi Jaaungi” | Pamela Chopra | 04.06 |  |  |  |  |  |  |
| 4. | ”Mitwa (Tere Mere Honton Pe)” | Lata Mangeshkar, Babla Mehta | 04.31 |  |  |  |  |  |  |
| 5. | ”Aa Meri Jaan” | Lata Mangeshkar | 04.21 |  |  |  |  |  |  |
| 6. | ”Dance Music” | Instrumentaali | 03.16 |  |  |  |  |  |  |
| 7. | ”Chandni O Meri Chandni” | Sridevi, Jolly Mukherjee | 04.32 |  |  |  |  |  |  |
| 8. | ”Lagi Aaj Sawan Ki” | Suresh Wadkar | 03.25 |  |  |  |  |  |  |
| 9. | ”Parbat Se Kaali” | Asha Bhosle, Vinod Rathod | 04.22 |  |  |  |  |  |  |
| 10. | ”Tu Mujhe Suna” | Nitin Mukesh, Suresh Wadkar | 04.30 |  |  |  |  |  |  |
| 11. | ”Mere Haathon Mein” | Instrumentaali | 05.47 |  |  |  |  |  |  |
Palkinnot

National Film Awards
Paras populaarielokuva – Yash Chopra
Filmfare Awards
Paras kuvaus – Manmohan Singh
Ehdokkuudet
Paras elokuva – Yash Chopra
Paras ohjaus – Yash Chopra
Paras naispääosa – Sridevi
Paras miespääosa – Rishi Kapoor
Paras miessivuosa – Vinod Khanna
Paras naissivuosa – Waheeda Rehman
Paras musiikki – Shiv-Hari
Paras sanoitus – Anand Bakshi (”Lagi Aaj Sawan Ki”)
Paras mieslaulaja – Suresh Wadkar (”Lagi Aaj Sawan Ki”)
Aiheesta muualla

Chandni Yash Raj Filmsin virallisella sivustolla (englanniksi)
Chandni Internet Movie Databasessa (englanniksi)
Chandni AllMoviessa. (englanniksi)
Erikoismerkki

Erikoismerkki on normaaleista aakkosista tai numeroista poikkeava merkki. Niihin lukeutuvat esimerkiksi matemaattiset merkit. Erikoismerkkien käyttö on yksi tapa tehdä salasanasta vaikeammin arvattava.
Kim Suominen

| Henkilötiedot |
| --- | --- | --- | --- |
Syntymäaika: 20. lokakuuta 1969
Syntymäpaikka: Turku, Suomi
Kuolinaika: 18. marraskuuta 2021 (52 vuotta)
Kuolinpaikka: Turku, Suomi
Pelipaikka: keskikenttäpelaaja
Pituus: 172 cm
Junioriseurat
1980–1986: TPS
Seurat
| Vuodet | Seura | O | (M) |
| 1987–1991 | TPS | 131 | (16) |
| 1992–1993 | Jaro | 52 | (4) |
| 1994 | TPV | 26 | (2) |
| 1994–1996 | Admira Wacker | 27 | (1) |
| 1996–1997 | IFK Norrköping | 45 | (2) |
| 1998 | FC Inter | 23 | (3) |
| 1999 | FC Jazz | 28 | (3) |
| 2000 | TPS | 28 | (1) |
| Yhteensä | Yhteensä | 366 | (32) |
Maajoukkue
| 1985 | Suomi U15 | 7 | (0) |
| 1986 | Suomi U16 | 7 | (0) |
| 1987 | Suomi U17 | 5 | (0) |
| 1988 | Suomi U18 | 1 | (0) |
| 1988–1991 | Suomi U21 | 18 | (1) |
| 1993–1996 | Suomi | 39 | (4) |
 Seurajoukkueuran tilastot kattavat vain kansalliset sarjat.
Kim Suominen (20. lokakuuta 1969 Turku – 18. marraskuuta 2021 Turku) oli suomalainen jalkapalloilija, joka edusti pääsarjatasolla Suomessa Turun Palloseuraa, FF Jaroa, Tampereen Pallo-Veikkoja, Inter Turkua ja FC Jazzia. Lisäksi hän pelasi itävaltalaisessa Admira Wackerissa ja ruotsalaisessa IFK Norrköpingissä. A-maajoukkueessa Suominen pelasi 39 ottelua vuosina 1993–1996.
Ura

Suominen pelasi ensimmäisen pääsarjaottelunsa 3. toukokuuta 1987 PPT:tä vastaan. Hän pelasi yhteensä 264 SM-sarjan tai Veikkausliigan ottelua ja teki niissä 26 maalia. Suominen voitti Suomen mestaruuden vuonna 1994 ja Suomen Cupin 1991. A-maajoukkueessa Kim Suominen pelasi 39 maaottelua, joissa hän teki 4 maalia. Nuorten maaotteluita kertyi 18 ja poikien 20.
Peliuransa jälkeen Suominen toimi Turun Palloseurassa juniorivalmentajana. Suominen kuoli sairaskohtaukseen marraskuussa 2021 kesken junioreiden jalkapalloharjoitusten Turun Kupittaalla.
Aiheesta muualla

Kim Suominen National-football-teams.comin sivuilla
Katerman voimalaitos

Katerman voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1945 ja se valmistui vuonna 1950. Voimalaitos on ylempänä reitin kahdesta voimalaitoksista ja se on ns. kanavavoimalaitos. Onnistuneena funktionalismin edustajana pidetyn voimalaitoksen on suunnitellut Eino Pitkänen. Katerman voimalaitos on maakunnallisesti arvokas kulttuurihistoriallinen kohde.
Voimalaitoksen omistaa UPM-Kymmene Energia. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli jatkuva 3-vuoro päivystys laitoksella, josta ohjattiin Kallioisen voimalaitosta automaationa sen siirtyessä sitten aikanaan Kajaaniin. Voimalaitoksessa on yksi koneisto ja se on peruskorjattu vuonna 2001. Varaus toiselle generaattorille on olemassa turbiinikammiota myöten, vain koneisto uupuu.
Tekniset tiedot

Teho 12,5 MW
Putouskorkeus 10 m
Virtaama 120 m³/s
Vuosienergia 43000 MWh
Varaus toiselle generaattorille muuten valmis, mutta koskaan siihen ei rakennettu koneikkoa.
1 kpl 9000 hv suomalainen pysty-Kaplan-koneisto vuodelta 1956 ,Tampella Oy
Generaattori 1, 12.000 kW (amerikkalainen) halk. 6,5 m. Nykyinen on GE Energy
3 apugeneraattoria vanhassa amerikkalaisessa.
Vuoteen 2000 toiminnassa.
Peruskunnostettu 2001 koneisto ja koneautomaatio sekä 10kV sähköpuoli.
Turbiini ja pysty-Kaplan koneisto + generaattori uusittu kokonaisuudessaan
' Kvaerner Tamturbine Oy (nyk. GE Energy, Finland)
Teho 12,5 MW
10/110 kV muuntaja Strömberg
Yhdyslinja Kallioisen voimalaitokselle sekä Tihisenniemeen Kajaaniin.
Kirjallisuutta

Virtanen, Sakari: Yhtiöstä yksiköksi, UPM Kajaani 100 vuotta. UPM 2007.
Virtanen, Sakari: Kainuuseen sijoitettu. Kuvaus Kajaani Oy:n vaiheista vuoteen 1945. Kajaani Oy 1907–1982. Ensimmäinen osa, 1982. (75-vuotisjuhlajulkaisu)
Virtanen, Sakari: Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa, 1985. (75-vuotisjuhlajulkaisu)
Tuovinen, Paavo: Kehityksen kuvat - Kajaani Oy 1907-1982. 1982.
Huovinen, Veikko: Kajaani Oy 70 vuotta 1977. Kajaani Oy 1977.
Kukkonen, Otso: Kajaani Oy 1907-1967. Kajaani Oy, 1967.
Susitaival, Paavo: Kajaani Oy 1907-1957. (50-vuotisjuhlajulkaisu)
Katerina Tihonova

Vladimir Putin vaimonsa ja tytärtensä kanssa Primorjen aluepiirissä vuonna 2002
Katerina Vladimirovna Tihonova (ven. Катерина Владимировна Тихонова, s. 31. elokuuta 1986 Dresden, Itä-Saksa) on venäläinen tanssija, matemaatikko ja fyysikko. Hän on Vladimir Putinin ja tämän entisen vaimon Ljudmila Putinan tytär. Putin on kertonut välttävänsä perheestään puhumista julkisuudessa eikä ole nimennyt tyttäriään, mutta ainakin Tihonovan ja hänen vanhemman siskonsa Marija Vorontsovan tiedetään olevan Putinin lapsia.
Elämä ja ura

Tihonova on saanut siskoaan Vorontsovaa enemmän julkista näkyvyyttä, koska loi uran akrobaattisessa rock'n'roll-tanssissa. Hän sijoittui parinsa kanssa viidenneksi kansainvälisessä kilpailussa vuonna 2013. Samana vuonna Tihonova meni naimisiin "Venäjän nuorimmaksi miljardööriksi" luonnehditun Kirill Šamalovin kanssa. Pariskunta erosi sittemmin. Tihonova sai Moskovan valtionyliopistosta maisterin oppiarvon matematiikassa ja fysiikassa. Vuonna 2019 hän väitteli avaruusteknologiaa koskeneella väitöskirjalla luonnontieteiden tohtoriksi Moskovan valtionyliopistosta. Väitöstyön ohjaaja oli Viktor Sadovnitši. Tihonova on ollut laatimassa lukuisia tieteellisiä julkaisuja muiden venäläisten tutkijoiden kanssa. Hän johtaa Moskovan valtionyliopiston alaista tiedesäätiö Innopraktikaa. Valtion rahoittaman Innopraktikan tarkoitus on ollut avaruuskeskuksen kehittäminen; lisäksi se on tukenut teknologisia kehityshankkeita Afrikassa. Helmikuussa 2020 Tihonova nimitettiin myös Moskovan valtionyliopiston alaisen tekoälyinstituutin johtajaksi.
Elokuussa 2022 Spiegel paljasti Tihonovan käyneen viime vuosien aikana Saksassa yli kaksikymmentä kertaa Venäjän federaation suojelupalvelun (FSO) saattueen kanssa. Käynnit oli salattu Saksan hallinnolta ja viranomaisilta, eivätkä Saksan tiedusteluviranomaiset olleet ilmeisesti olleet tietoisia käynneistä. Baijeriin suuntautuneiden matkojen arveltiin liittyneen Tihonovan suhteeseen balettitanssija Igor Zelenskin kanssa. Zelenski oli johtanut huhtikuuhun 2022 saakka Bayerisches Staatsballettia, ja hänen on oletettu olevan isä Tihonovan tyttärelle, joka oli 4-vuotias elokuussa 2022.
Suhde Putiniin

Putin ei tiettävästi ole ollut tiiviissä yhteydessä aikuisiin tyttäriinsä. Hänen uskotaan piilottaneen omaisuuttaan luovuttamalla sitä perheenjäsentensä haltuun. Euroopan unioni, Yhdysvallat, Yhdistynyt kuningaskunta, Japani ja Uusi-Seelanti ovatkin asettaneet pakotteita Tihonovaa vastaan.
Putin ei ole julkisesti nimennyt kumpaakaan tiedossa olevista tyttäristään. Hän on kertonut hänellä olevan tyttäriä, mutta hän on kertonut pidättäytyvänsä puhumasta perheestään julkisuudessa ja antavansa sen sijaan tytärtensä rakentaa omaa elämäänsä. Putin on viitannut tyttäriinsä esimerkiksi kiertoilmauksella "nämä naiset". Putinin elämäkerran kirjoittanut Natalija Gevorkjan spekuloi vuonna 2017, että Tihonova voisi tulla valituksi Putinin aseman perijäksi vuonna 2024.
Kim Tate

Kimberley (Kim) Tate (Claire King 1989-1999, 2018, 2019-) on henkilöhahmo televisiosarjassa Emmerdale. Hän oli aikaisemmin naimisissa Frank Taten kanssa, mutta heidän avioliittonsa päättyi Kimin ja heidän poikansa Jamesin lähtöön Emmerdalesta vuonna 1999 helikopterilla. Kim ja James lensivät kopterilla Emmerdalen yllä ja suuntasivat pois Britanniasta. Myöhemmin Kim joutui rikoksensa vuoksi vankilaan, kun taas James meni sisäoppilaitokseen.
Kim vapautui 2018 ja palasi Emmerdaleen. Kim joutui paluupäivänä parvekeonnettomuuteen Faith Dinglen työnnettyään hänet alas. Teosta epäiltiin myös Charitya ja hänen poikaansa Noahia. Faith tunnusti Charitylle työntäneensä Kimin. Sairaalasta Kim pidätettiin, ja hän joutui takaisin vankilaan. Täten Kim poistui sarjasta.
Pysyvä paluu

Kim palasi vankilasta kylään keväällä 2019 pysyvästi. Kimin auto teki tenät, Cain osui paikalle. Cain ei ollut iloinen nähdessään Kimin, Kim kuitenkin pääsi kylään. Kim kuntoutui täysin ja on sinnikäs liikenainen, keinoja kaihtamaton, juonitteleva ja omaa tahtoaan tavoitteleva ihminen. Jamesilla ja Kimillä on ollut vaikeuksia, mutta nyttemmin ovat he tehneet sovinnon. Pian selvisi, että Jamiella on vaimo, Andrea Tate, ja yhteinen tytär Millie. Tästä Kim hermostui, mutta oppi tulemaan toimeen Jamien perheen kanssa. Kim toimi jonkin aikaa Rhonan kanssa yhteistyössä. Mutta yhteistyö päättyi Kimin yrittäessä vokotella Rhonan miesystävän, Pete Bartonin. Sittemmin Kim yritti Cain Dingleä, mutta sekään ei onnistunut. Nyt Kim, Jamie, Graham, Andrea ja Millie asuvat Kartanossa. Kim tekee yhteistyötä Al Chapmanin kanssa. Kimin ja Jamien välejä hiersi, kun pubissa Kim sai tietää Grahamin vihastuksissaan paljastettua, että Jamie järjestii aikoinaan äitinsä vankilaan. Tästä Kim pettyi. Jamie ja Kim sopivat nopeasti. Andrea ja Kim ovat tulleet nyt paremmin toimeen.
Millien isyyssotku ja avioliitto Grahamiin

Andrean ja Millien saavuttuaan Emmerdaleen, Graham muisti, kuka Andrea oikeasti on. Graham pyysi Andreaa katsomaan Jamien perään, kun Kim oli vankilassa. Andrealla ja Grahamilla oli yhden illan suhde, josta epäiltiin Millien saaneen alkunsa. Kim kuuli tästä, hän alkoi painostamaan Grahamin vaatiessaan isyystestiä ja oikeuksiaan Andrealta, jotta Graham muuttaisi Kartanosta pois ja lähtisi kylästä. Halloweenina 2019 Kim järjesti pubissa kaikille yllätyksen, kun Graham ja Rhona alkoivat tapailla jonkin ajan päästä. Selvisi, että Graham ja Kim olivat naimissa, mutta vain paperilla. Tästä yllätyspaljastuksesta Graham suuttui ja tästä koitui ongelma Kimin ja Grahamin välille.
David Mateos

| 0 | 1 | 2 |
| --- | --- | --- |

Henkilötiedot
Koko nimi: David Mateos Ramajo
Syntymäaika: 22. huhtikuuta 1987 (ikä 37)
Syntymäpaikka: Madrid, Espanja
Pelipaikka: puolustaja
Pituus: 191 senttimetriä
Seura
Seura: Zaragoza
Pelinumero: 4
Seurat
| Vuodet | Seura | O (M) |
| 2006–2007 2007–2010 2010– 2011 2011–2012 | Real Madrid C Real Madrid Castilla Real Madrid → AEK (laina) → Zaragoza (laina) |  97 (2) 0 (0) 7 (0) 0 (0) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2011.
David Mateos Ramajo (s. 22. huhtikuuta 1987 Madrid, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa Zaragozaa lainasopimuksella Real Madridista. Hän on pelipaikaltaan keskuspuolustaja, mutta kykenee pelaamaan myös keskikentällä.
Seurajoukkueura

Mateos liittyi Real Madridin junioreihin 12-vuotiaana. Hän oli seuran edustusjoukkueen mukana ensimmäistä kertaa kaudella 2006–2007, ja kaudeksi 2010–2011 hänet nostettiin vakituisesti joukkueen kokoonpanoon vakuutettuaan uuden valmentajan José Mourinhon harjoituskauden aikana.  Ensiesiintymisensä edustusjoukkueessa hän teki 23. marraskuuta 2010 Mestarien liigan ottelussa Ajaxia vastaan.
Kauden 2010–2011 loppupuoliskon Mateos vietti lainalla kreikkalaisessa AEK:ssa. Kaudeksi 2011–2012 hänet lainattiin Zaragozaan.